Nr. 5776/3.04.2025
REFERAT DE APROBARE,


Subsemnatul Dinca Florin-Ionut,  primar al Oraşului Boldeşti-Scăeni, supun spre analiză și aprobare Consiliului Local "Proiectul de hotărâre privind aprobarea tipului de suport alimentar diferenţiat precum şi modalitatea de distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”.

În baza prevederilor O.U.G. nr. 57/2019 privind Codul administrativ, cu modificările și completările ulterioare, a Hotărârii de Guvern, nr. 23/2025 privind instituirea Programului naţional "Masă sănătoasă", a Hotărârii de Guvern, nr. 80/2025 privind repartizarea pe unităţi administrativ-teritoriale şi pe unităţi de învăţământ preuniversitar de stat pe anul 2025, pentru finanţarea Programului naţional "Masă sănătoasă", precum şi a Ordinului ministrului educaţiei nr. 3352/2025 privind aprobarea Listei unităţilor de învăţământ preuniversitar incluse în Programului naţional "Masă sănătoasă", vă prezint următoarele:

- 
Pentru finanţarea Programului naţional "Masă sănătoasă", în perioada desfăşurării activităţilor didactice din învăţământul preuniversitar de stat în anul 2025, se alocă bugetelor locale ale unităţilor/subdiviziunilor administrativ-teritoriale sume defalcate din taxa pe valoarea adăugată pentru finanţarea cheltuielilor descentralizate la nivelul comunelor, oraşelor, municipiilor, sectoarelor şi municipiului Bucureşti, în cuantum de 1.135.654 mii lei pentru 514.700 beneficiari, oraşului Boldeşti-Scăeni fiindu-i repartizată suma de 1.716 mii lei pentru 778 beneficiari (elevi şi preşcolari) din cadrul Şcolii gimnaziale „Mihai Viteazul” Boldeşti-Scăeni;
-
Potrivit dispoziţiilor art. 3 alin. (3) din HG nr. 23/2025 „Tipul de suport alimentar diferenţiat, precum şi modalitatea de distribuire a acestuia elevilor şi preşcolarilor se stabilesc la solicitarea directorului unităţii de învăţământ, cu aprobarea consiliului de administraţie, şi se propun ordonatorului principal de credite al unităţii/subdiviziunii administrativ-teritoriale, care le supune aprobării consiliului local”;

-
Prin adresa înregistrată sub numărul 3489/03.03.2025, Şcoala gimnazială „Mihai Viteazul”  Boldeşti-Scăeni notifică faptul că în cadrul consiliului de administraţie s-a aprobat tipul de suport alimentar, constând în pachet alimentar,  iar distribuirea pachetelor să se facă în intervalul orar 09:00-9:30 şi 12:30-13:00,  pentru structurile unde programul de  funcţionare se desfăşoară în două schimburi şi în intervalul orar 09:00-9:30 pentru structurile unde programul de  funcţionare se desfăşoară într-un  schimb.
Faţă de cele mai sus prezentate propun:

·  aprobarea tipul de suport alimentar, constând în pachet alimentar, ce se va acorda elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”;
· Aprobarea modalităţii de distribuire a pachetelor ca fiind în intervalul orar 09:00-9:30 şi 12:30-13:00, pentru structurile unde programul de  funcţionare se desfăşoară în două schimburi şi în intervalul orar 09:00-9:30 pentru structurile unde programul de  funcţionare se desfăşoară într-un  schimb;

În speranța aprobării, vă mulțumesc anticipat!

PRIMAR,

      DINCA FLORIN-IONUT
Consiliului Local al Oraşului Boldeşti-Scăeni
